wickkiey/tamil-wikipedia-chunked huggingface dataset:
# உலகமயமாதல்

## உலகமயமாதலும் சாதியக் கட்டமைப்பும்

உலகமயமாதல் பல முரண்பாடான விளைவுகளை உந்தக்கூடியது. ஒரு புறத்தில் மரபுவழி சாதிய-சமூக கட்டமைப்புக்களால் பிணைக்கப்பட்ட, ஒடுக்கப்பட்ட, சுரண்டப்பட்ட சமூகங்களை, குடுமங்களை, தனிமனிதர்களை விடுவிக்ககூடிய தொழில், தொடர்பு, போக்குவரத்து, கல்வி வாய்ப்புக்களை உலமயமாதல் முன்வைக்கின்றது. அதேவேளை பொருள் முதலாளித்துவ சுரண்டலுக்கும், அடிமைத்தனத்துக்கும், சமூக-குடும்ப சிதைவுக்குமான காரணிகளையும் உலகமயமாதல் கொண்டிருக்கின்றது.  
அமெரிக்காவின் நியூயார்க் டைம்ஸ் பத்திரிக்கையின் தாமஸ் ப்ரீட்மன் உலகமயமாதல் பற்றி The World is Flat என்ற புத்தகம் எழுதியிருக்கிறார்.
# உலகமயமாதல்

## விளைவுகள்

### பொருளியல்

1955 ஆம் ஆண்டுக்கும் 2007 ஆம் ஆண்டுக்கும் இடைப்பட்ட காலத்தில் உற்பத்திப் பொருட்களினது பன்னாட்டு வணிகம் 100 மடங்குகளுக்கு மேலாக (95 பில்லியன் ஐ.அ.டாலர்களில் இருந்து 12 டிரிலியன் ஐ.அ.டாலர்கள் வரை) அதிகரித்து உள்ளது.  
21 ஆம் நூற்றாண்டின் தொடக்கத்தில், விரிவடைந்த வணிகம், முதலீடு என்பவை காரணமாக ஒவ்வொரு நாளும் 1.5 டிரில்லியன் அமெரிக்க டாலர்கள் பெறுமதியான பல நாட்டு நாணய வணிகம் இடம்பெற்றது.  
வணிகப் போட்டிகளுக்குத் தாக்குப் பிடித்து, உலக வணிகச் சந்தையில் நின்று நிலைப்பதற்கு நிறுவனங்கள், தமது உற்பத்திகளை மேம்படுத்த வேண்டி இருப்பதுடன், தொழில்நுட்பங்களையும் திறமையுடன் பயன்படுத்த வேண்டி உள்ளது.  
அளவுக்கு மீறிய விரைவான வளர்ச்சியினால் சில வெளிப்படையான பிரச்சினைகள் இருந்தாலும், பல நாடுகளை வறுமையில் இருந்து மீட்பதற்கு உலகமயமாதல் ஒரு நேர்நிலை ஆற்றலாக விளங்குவதாக முன்னாள் ஐக்கிய நாடுகளின் உலகமயமாதல் தொடர்பான ஆலோசகரான ஜகதீசு பகவதி என்பார் குறிப்பிடுகிறார். அவருடைய கூற்றுப்படி, உலகமயமாதல், விரைவான பொருளாதார வளர்ச்சியுடன் கூடிய பொருளியல் சுழற்சியை உருவாக்குகிறது.  
உலகமயமாதலின் நன்மைகளும், தீய விளைவுகளும் நாடுகளிடையேயும் பிரதேசங்களிடையேயும் சமமாகப் பகிரப்படுவதில்லை.
# உலகமயமாதல்

## விளைவுகள்

### மூளைசாலிகள் வெளியேற்றம்

செல்வந்த நாடுகளில் உள்ள வாய்ப்புக்கள் வறிய நாடுகளில் உள்ள திறன் பெற்ற தொழிலாளர்களைக் கவருவதனால் மூளைசாலிகள் வெளியேற்றம் ஏற்படுகின்றது. எடுத்துக் காட்டாக, பல்வேறு வறிய நாடுகளிலிருந்து பயிற்சி பெற்ற தாதிகள் வேலைக்காக ஐக்கிய அமெரிக்காவுக்கு வருகின்றனர். இதனால், புதிய வெளிநாட்டுத் திறனாளர்களைப் பெறுவதற்கு ஆப்பிரிக்காவுக்கு மட்டும் ஆண்டு தோறும் 4.1 பில்லியன் அமெரிக்க டாலர்கள் செலவு ஏற்படுகிறது. இது போலவே மூளைசாலிகள் வெளியேற்றத்தின் மூலம் இந்தியாவுக்கு ஒவ்வொரு ஆண்டும் 10 பில்லியன் அமெரிக்க டாலர்கள் இழப்பு ஏற்படுகிறது.
# உலகமயமாதல்

## விளைவுகள்

### வணிகச் செயலாக்கப் புறத்திறனீட்டம்

வணிகச் செயலாக்கப் புறத்திறனீட்டம் என்பது பல்வேறு வணிகச் செயற்பாடுகளுக்காக சேவைகளை வெளிநாடுகளிலிருந்து பெற்றுக்கொள்வதைக் குறிக்கும். இது மலிவான சேவைகளை வழங்குவதற்கு உதவினாலும், சில இடங்களின் சேவைத்துறை வேலை வாய்ப்புக்களை வேறிடத்துக்கு மாற்றிவிடுகிறது. எனினும் மலிவான தொழிலாளர் கிடைக்கக்கூடிய இந்தியா போன்ற நாடுகள் இதனால் பெரிதும் பயன் அடைகின்றன. எதிர்வரும் சில பத்தாண்டுகளுக்கு இந்தியாவின் வளர்ச்சிக்கான முதன்மை உந்து சக்தியாகத் திகழப்போவது புறத்திறனீட்டத் துறையே. இது பரவலாக, மொத்த உள்நாட்டு உற்பத்தி, வேலை வாய்ப்புப் பெருக்கம், வறுமை ஒழிப்பு ஆகியவற்றுக்குப் பங்களிப்புச் செய்கிறது".
# உலகமயமாதல்

## விளைவுகள்

### நுகர்வு

தொலைக்காட்சிப் பெட்டிகள், வானொலிப் பெட்டிகள், ஈருருளிகள், புடவை வகைகள் போன்றவற்றை ஐக்கிய அமெரிக்கா, ஐரோப்பா, சப்பான் போன்ற நாடுகளுக்கு ஏற்றுமதி செய்ததன் மூலம் "ஆசியான் புலிகள்" எனப்பட்ட நாடுகளின் பொருளாதாரம் விரிவடைந்தது. அக்டோபர் 2011 ஆம் ஆண்டில் சீனாவின் ஏற்றுமதியின் பெறுமானம் 157.5 பில்லியன் அமெரிக்க டாலர்களாக இருந்தது. அதே ஆண்டில், சீனாவின், பொருட்களினதும் சேவைகளினதும் ஏற்றுமதி அதன் மொத்த உள்நாட்டு உற்பத்தியின் 39.7% ஆக இருந்தது. சீனாவுடனான வணிகத்தில் ஐக்கிய அமெரிக்காவுக்கான வணிகப் பற்றாக்குறையினால், 2001 ஆம் ஆண்டுக்கும் 2008 ஆம் ஆண்டுக்கும் இடைப்பட்ட காலத்தில் அமெரிக்காவில் 2.4 மில்லியன் பணி இழப்பு ஏற்பட்டதாக பொருளாதாரக் கொள்கைகள் நிறுவனத்தின் ஆய்வு ஒன்று காட்டுகிறது. 2000க்கும் 2007க்கும் இடையில் அமெரிக்கா மொத்தம் 3.2 மில்லியன் உற்பத்தித்துறைப் பணி வாய்ப்புக்களை இழந்துள்ளது. சீனாவின் பொருளாதார வெற்றிகளினால், மேற்கு நாடுகளிலும், வளர்ந்துவரும் நாடுகளிலும் வேலை இழப்புக்கள் ஏற்பட்டுள்ளன. சீன உற்பத்திப் பொருட்கள் பெருமளவில் இறக்குமதி செய்யப்பட்டதால், தென்னாப்பிரிக்காவில் ஏறத்தாழ 300,000நெசவாலைத் தொழிலாளர் வேலை இழந்துள்ளனர்.
# உலகமயமாதல்

## விளைவுகள்

### போதைப்பொருள், சட்டத்துக்குப் புறம்பான பொருட்கள் வணிகம்

2010 ஆம் ஆண்டில், உலக போதைப்பொருள் வணிகம், ஆண்டொன்றுக்கு 320 பில்லியன் அமெரிக்க டாலர்கள் வருமானம் பெற்றதாக போதைப்பொருள்களுக்கும், குற்றச் செயல்களுக்குமான ஐக்கிய நாடுகள் அலுவலகம் அறிவித்துள்ளது. அத்தோடு உலக அளவில் 50 மில்லியன்களுக்கு மேற்பட்டோர் ஒழுங்காக எரோயின், கொக்கெயின், செயற்கைப் போதைப்பொருள்கள் போன்றவற்றைப் பயன்படுத்துவதாக ஐக்கிய நாடுகள் மதிப்பிட்டுள்ளது. சட்டத்துக்குப் புறம்பான கடத்தல் தொழிலுடன் தொடர்புடைய வணிகங்களில் போதைப்பொருள் வணிகத்துக்கு அடுத்தபடியாக உள்ளது அழியும் நிலையில் உள்ள உயிரினங்கள் தொடர்பான வணிகம் ஆகும். சில நாடுகளின் மரபுவழி மருத்துவத்தில் பல்வேறு தாவரங்கள், விலங்குகள் போன்றவற்றின் பல்வேறு பகுதிகள் பயன்படுகின்றன. இவற்றுள், அழியும் நிலையில் உள்ள விலங்குகளான கடற் குதிரைகள், காண்டாமிருகங்கள், புலிகள் போன்றவற்றின் உடற் பாகங்களும் அடங்கும். இதனால், சட்டத்துக்குப் புறம்பாக இவ்விலங்குகளை வேட்டையாடுவது, அவற்றின் பகுதிகளைக் கள்ளச் சந்தையில் விற்பது என்பது போன்ற செயல்கள் அதிகரித்து வருகின்றன.
# உலகமயமாதல்

## விளைவுகள்

### அரசியல்

அரசியல் பூகோளமயமாக்கம் அல்லது அரசியல் உலகமயமாதல் ஆனது நீண்ட காலமாக இயங்கி வரும் அரசுகளின் தேவைகளையும், முக்கியத்துவத்தினையும் குறைத்து வருகின்றது. இன்று அரசுகள் தனித்து செயல்படுவது பெரும் சவாலாக காணப்படுகின்றது. பௌதிக எல்லைகளைக் கடந்து அரசுகள் மற்றும் சர்வதேச அமைப்புக்களின் ஆதிக்கங்கள் வலுப்பெற்று வருகின்றன. இதனால் பொருளாதார இராணுவ மற்றும் இதர உதவிகளுக்காக நாடுகள் ஒன்றோடு ஒன்று தங்கியிருப்பதுடன் அவற்றின் கூட்டிணைப்பு பிராந்திய மற்றும் உலகளாவிய அமைப்புக்களை ஏற்படுத்தியுள்ளன. உதாரணமாக ஐரோப்பிய ஒன்றியத்தினை கூறலாம். இவற்றில் அங்கம் வகிக்கும் நாடுகள் அமைப்புகளின் சட்டங்கள் மற்றும் கொள்கைகளை கடைப்பிடிக்க வேண்டிய நிலைக்கு தள்ளப்படுகின்றன. இதனைத் தவிர அரச சார்பற்ற நிறுவனங்கள் நாடுகளின் எல்லைகளைக் கடந்து சட்டங்கள் மற்றும் கொள்கைகளில் அழுத்தங்களை பிரயோகிப்பதன் ஊடாக அரசியல் உலகமயமாதலுக்கு உதவி புரிகின்றன. மனிதாபிமான உதவிகள், சூழற்சார் கொள்கைகள் என்பவற்றை இதற்கு உதாரணமாகக் கூறலாம். நாடுகளைக் கட்டுப்படுத்தக்கூடிய நிறுவனங்களான ஐரோப்பிய ஒன்றியம், உலக வணிக அமைப்பு, ஜி8, உலகக் குற்றவியல் நீதிமன்றம் போன்ற அமைப்புகள் நாடுகளின் செயற்பாடுகள் சிலவற்றைப் பதிலீடு செய்கின்றன. ஐக்கிய அமெரிக்காவின் வலிமை ஒப்பீட்டளவில் குறைந்ததற்கான காரணம் உலகமயமாதலும் அதன் வழியான வணிகப் பற்றாக்குறையுமே என்பது சில ஆய்வாளர்களுடைய கருத்து. இது ஆசியாவை நோக்கிய உலக அதிகாரப் பெயர்ச்சிக்கு வழி வகுத்துள்ளதாகவும் கருத்து உண்டு. குறிப்பாகச் சீனா பெரிய சந்தை வளர்ச்சியைப் பெற்றுள்ளது. 2011 ஆம் ஆண்டின் நிலவரப்படி, 2025 ஆம் ஆண்டில் அமெரிக்காவை முந்தும் நிலையில் சீனா உள்ளது.
# உலகமயமாதல்

## விளைவுகள்

### பண்பாடு

மாண்டரின் மொழியே உலகின் மிகப் பெரிய மொழி. 845 மில்லியன் மக்கள் இதைப் பேசுகின்றனர். இதற்கு அடுத்த நிலையில் 329 மில்லியன் மக்களுடன் எசுப்பானிய மொழி உள்ளது. மூன்றாவது இடத்தில் ஆங்கிலம் உள்ளது. ஆனாலும் உலகமயமாதலின் மொழியாக இருப்பது ஆங்கிலமே. இதனால், உலக அளவில் ஆங்கிலத்தின் முக்கியத்துவம் அதிகமாக உள்ளது.  
- உலகின் 35% கடிதங்கள், தந்திகள் போன்றவற்றின் மொழி ஆங்கிலமாக உள்ளது.
- உலகின் 40% வானொலி நிகழ்ச்சிகள் ஆங்கிலத்திலேயே நடைபெறுகின்றன.
- ஏறத்தாள 3,5 பில்லியன் மக்கள் ஆங்கிலத்தில் ஓரளவு பரிச்சயம் கொண்டவர்கள்.
- இணையத்தில் ஆங்கிலமே முதன்மை மொழியாகத் திகழ்கின்றது.  
பண்பாட்டு உலகமயமாதல், பண்பாடுகளுக்கு இடையேயான தொடர்புகளை அதிகரித்து இருக்கும் அதே வேளை, சமுதாயங்களின் தனித்துவங்களைக் குறைக்கிறது. உலகமயமாதல், தனிமனிதர்களை அவர்களது மரபுகளில் இருந்து தனிமைப்படுத்துகிறது என்றாலும், மேற்படி விடயத்தில் நவீனத்துவத்தின் தாக்கத்தோடு ஒப்பிடும்போது உலகமயமாதலின் தாக்கம் மிதமானதே என்றும் சிலர் சுட்டிக் காட்டுகின்றனர்.  
உலகமயமாதல் மூலம், பொழுதுபோக்கு வாய்ப்புக்களும் விரிவடைந்துள்ளன. குறிப்பாக இணையம், செய்மதித் தொலைக்காட்சி போன்றவற்றின் ஊடாக இது நடைபெறுகிறது.  
எந்த ஒரு நேரத்திலும் 500,000 பேர் வானூர்தியில் பறந்துகொண்டிருப்பதாக உலக சுகாதார அமைப்பு மதிப்பிட்டுள்ளது. 2010 ஆம் ஆண்டில் பன்னாட்டுச் சுற்றுலாத்துறை 919 பில்லியன் அமெரிக்க டாலர்களை எட்டியுள்ளது. இது 2009 ஆம் ஆண்டைவிட 6.5% கூடுதலானது.  
2008 ஆம் ஆண்டில் உலகம் முழுவதிலும், சட்டவிரோத புலம்பெயர்ந்தோர் உட்பட 200 மில்லியன் புலம் பெயர்ந்தோர் இருப்பதாக, புலப்பெயர்வுக்கான பன்னாட்டு அமைப்பு கண்டறிந்துள்ளது. இவர்கள் வளர்ந்துவரும் நாடுகளுக்கு அனுப்பும் பணம் அக்காலப் பகுதியில் 328 பில்லியன் அமெரிக்க டாலர்களாக இருந்தது.
# ஆவர்த்தனம்

கருநாடக இசையில், **ஆவர்த்தனம்** என்பது தாள வட்டத்தைக் குறிக்கும். ஒரு தாளத்திற்கு ஏற்பட்ட லகு, திருதம் போன்ற அங்கங்களை ஒழுங்கு முறைப்படி ஒரு முறை போட்டால் அது ஒரு ஆவர்த்தனம் ஆகும்.  
எடுத்துக்காட்டு: ஆதி தாளத்திற்கு ஏற்பட்ட அங்கங்களான ஒரு சதுஸ்ர லகு, இரண்டு துருதங்களை (மொத்த அட்சரம் 08) ஒழுங்கு முறைப்படி போட்டால் அது ஒரு ஆவர்த்தனம் ஆகும்.  
ஆவர்த்தன முடிவுக் குறி **//** ஆகும்.
# மாறாச் சுரங்கள்

**மாறாச் சுவரங்கள்** (பிரக்ருதி சுவரங்கள்) எனப்படுபவை *மாறுதல் அடையாச்* சுரங்களாகிய ஷட்ஜம், பஞ்சமம் என்னும் இரண்டும் ஆகும். இந்த இரண்டு சுவரங்களை அசைத்துப் பாடுதல் கூடாது. இதனால் இவை மாறாச் சுவரங்கள், அசையாச் சுவரங்கள் அசல சுவரங்கள் எனப்பலவாறு அழைக்கபடுகின்றன. இவை இயற்கையான சுவரங்கள் என்றும், மாற்றமடையாச் சுவரங்கள் அல்லது அவிக்ருதி சுவரங்கள் என்றும் அழைக்கப்படும். இவைகளுக்கு மாறாக ரி,க,ம,த,நி ஆகிய ஐந்து சுரங்களில் ஒவ்வொன்றும் இரண்டு அல்லது மூன்று மாறுபட்ட வடிவங்கள் கொள்ளுகின்றனது.
# மாறும் சுரங்கள்

**மாறும் சுவரங்கள்** (*விக்ருதி ஸ்வரங்கள்* - விக்ருதி என்றால் மாறுவது என்று பொருள்) எனப்படுபவை இந்திய இசை மரபில் மாறுதல் அடையக்கூடிய (பேதமடையும்) சுவரங்கள் ஆகும்.இந்த சுவரங்களை அசைத்துப்பாடலாம். இந்திய இசையில் உள்ள ஸ ரி க ம ப த நி என்னும் ஏழு சுரங்களில் ஸ-வும் (சட்ஜம் அல்லது குரல்) என்னும் அடிப்படையான முதல் சுரமும், ப-வும் (பஞ்சமம் அல்லது இளி) என்னும் ஐந்தாவது சுரமும் மாறாச் சுவரங்கள். மீதம் உள்ள ரி, க, ம, த, நி ஆகிய ஐந்து சுரங்களும் மாறக்கூடிய சுவரங்கள். ரி என்பது ரி<sub>1</sub>, ri<sub>2</sub> என்று வெவ்வேறு ஒலிவடிவங்கள் கொள்ளக்கூடியன. எனவே இவைகளை மாறக்கூடிய (விக்ருதி) சுவரங்கள் எனப்படும். இவ்வாறு மாறக்கூடியதாக இச்சுவரங்கள் இருப்பதால், ஒலி அலைகளில் சிறிதளவு அசைவு தந்து, அழகூட்டுமாறு இசைத்து பல்வேறு இராக உருவங்கள் உண்டாக்க வழி வகுக்கின்றன. இந்த ஐந்து *மாறும் சுவரங்கள்* ஒவ்வொன்றும் இரு அடிபடையான மாறுதல்களான *கோமள, தீவிர* மாறுதல்கள் பெறும் (கோமள, தீவிர என்பது வட இந்திய சொல் வழக்கு). இதனால் இவை *கம்பித ஸ்வரங்கள்* எனப்படும். செயற்கை ஸ்வரங்கள் என்றும் அழைக்கப்படும். மாறா சுரங்களாகிய ஸ , ப இயற்கைச் சுவரங்கள்.
# திரியாங்கம் (கருநாடக இசை)

**திரியாங்கம்** எனப்படுபவை தாளத்தின் மூன்று அங்கங்கள் (உறுப்புக்கள்) ஆகும். அவையாவன:
1. லகு
1. துருதம்
1. அனுதுருதம்
# திரியாங்கம் (கருநாடக இசை)

## லகு

- ஒரு தட்டு தட்டி சின்ன விரலிலிருந்து ஒழுங்காக எண்ணுதல் லகு ஆகும்.  
- இதன் அடையாளம் | ஆகும்.  
- ஜாதியின் எண்ணிக்கை அடியில் இடப்படும்.  
- இது கணை எனப்படும்.  
- சாதாரண லகு என சொல்லும் போது 4 அட்சரங்களைக் கொண்ட சதுஸ்ர லகுவையே குறிக்கிறது.  
- லகு திஸ்ரம், சதுஸ்ரம், கண்டம், மிஸ்ரம், சங்கீர்ணம் என 5 வகைப் படும்.
# திரியாங்கம் (கருநாடக இசை)

## துருதம்

- ஒரு முறை தட்டி வீசுதல் துருதம் ஆகும்.  
- இதன் அடையாளம் O ஆகும்.  
- இது மதி என்றழைக்கப்படும்.  
- இதன் அட்சர எண்ணிக்கை 2 ஆகும்.
# திரியாங்கம் (கருநாடக இசை)

## அனுதுருதம்

- கையினால் ஒரு தட்டு தட்டினால் அது அனுதுருதம் எனப்படும்.  
- இதன் அடையாளம் U ஆகும்.  
- இது பிறை, துடி என்றழைக்கப்படும்.  
- இதன் அட்சர எண்ணிக்கை 1 ஆகும்.  
- எல்லா அங்கங்களிலும் மிகக் குறைந்த எண்ணிக்கை உடையது.
# தாள நடைகள்

ஒரு தாளத்தில் வரும் ஒவ்வொரு அட்சரமும் தன்னகத்தே கொண்டுள்ள அட்சர கால அளவைக் கொண்டு **தாள நடைகள்** அமைகின்றன. இவை 5 வகைப் படும். அவற்றின் விவரம் பின்வருமாறு:  
| தாள நடைகள் | அட்சரம் | சொற்கட்டு |  |
| --- | --- | --- | --- |
| திஸ்ர நடை | 3 | தகிட |  |
| சதுஸ்ர நடை | 4 | தகதிமி |  |
| கண்ட நடை | 5 | தக தகிட |  |
| மிஸ்ர நடை | 7 | தகிட தகதிமி |  |
| சங்கீர்ண நடை | 9 | தகதிமி தக தகிட | } |
# செப்டம்பர் 21

## நிகழ்வுகள்

- 455 &ndash; பேரரசர் அவிட்டசு தனது இராணுவத்துடன் உரோம் சென்றடைந்து தனது ஆளுமையை உறுதிப்படுத்தினார்.
- 1170 &ndash; டப்லின் இராச்சியம் நோர்மன்களின் முற்றுகைக்கு உள்ளானது.
- 1776 &ndash; நியூயார்க் நகரம் பிரித்தானியப் படையினரால் கைப்பற்றப்பட்டதை அடுத்து நகரின் ஒரு பகுதி தீக்கிரையானது.
- 1792 &ndash; பிரெஞ்சுப் புரட்சி: பிரான்சில் முடியாட்சி அகற்றப்பட்டு குடியரசு நிறுவப்பட்டது.
- 1843 &ndash; ஜான் வில்சப் மகெல்லன் நீரிணையை சிலி அரசுக்காக உரிமை கோரினார்.
- 1860 &ndash; இரண்டாம் அபினிப் போர்: ஆங்கிலேய-பிரெஞ்சுப் படைகள் சீனப் படைகளைத் தோற்கடித்தன.
- 1896 &ndash; பிரித்தானியப் படைகள் சூடானின் டொங்கோலா நகரைக் கைப்பற்றினர்.
- 1898 &ndash; பேரரசி டோவாகர் சிக்சி சீனாவின் ஆட்சியைக் கைப்பற்றினார். நூறு-நாள் சீர்திருத்த எழுச்சி முடிவுக்கு வந்தது.
- 1921 &ndash; செருமனியில் தொழிற்சாலைக் களஞ்சியம் ஒன்றில் இடம்பெற்ற பெரும் வெடி விபத்தில் சிக்கி ஐநூறுக்கும் மேற்பட்டவர்கள் இறந்தனர்.
- 1934 &ndash; சப்பானில் மேற்கு ஒன்சூ பகுதியில் இடம்பெற்ற சூறாவளி காரணமாக 3,036 பேர் உயிரிழந்தனர்.
- 1938 &ndash; நியூ யோர்க்கின் லோங் தீவில் சூறாவளி காரணமாக 500 முதல் 700 வரையானோர் உயிரிழந்தனர்.
- 1939 &ndash; உருமேனியா பிரதமர் ஆர்மண்ட் கலினெஸ்கு தீவிரவாதிகளால் சுட்டுக் கொல்லப்பட்டார்.
- 1942 &ndash; பெரும் இன அழிப்பு: யோம் கிப்பூர் யூத விடுமுறை நாளன்று மேற்கு உக்ரைனில் 2588 யூதர்கள் நாட்சிகளினால் கொல்லப்பட்டனர்.
- 1942 &ndash; உக்ரைனில் துனைவ்த்சி நகரில் 2,588 யூதர்கள் கொல்லப்பட்டனர்.
- 1949 &ndash; மக்கள் சீனக் குடியரசு நிறுவப்பட்டது.
- 1964 &ndash; மால்ட்டா, ஐக்கிய இராச்சியத்திடம் இருந்து விடுதலை அடைந்தது. ஆனால் பொதுநலவாயத்தில் தொடர்ந்தது.
- 1965 &ndash; காம்பியா, மாலைத்தீவுகள், சிங்கப்பூர் ஆகியன ஐநாவில் இணைந்தன.
- 1971 &ndash; பகுரைன், பூட்டான், கத்தார் ஆகியன ஐநாவில் இணைந்தன.
- 1972 &ndash; பிலிப்பீன்சு அரசுத்தலைவர் பேர்டினண்ட் மார்க்கொஸ் முழு நாட்டிலும் இராணுவ ஆட்சியைப் பிறப்பித்தார்.
- 1976 &ndash; சீசெல்சு ஐநாவில் இணைந்தது.
- 1981 &ndash; பெலீசு, ஐக்கிய இராச்சியத்திடம் இருந்து விடுதலை அடைந்தத
- 1984 &ndash; புரூணை ஐநாவில் இணைந்தது.
- 1989 &ndash; இலங்கையின் மனித உரிமை செயற்பாட்டாளர் ராஜினி திரணகம யாழ்ப்பாணத்தில் சுட்டுக் கொல்லப்பட்டார்.
- 1990 &ndash; மட்டக்களப்பு ஆரையம்பதியில் புதுக்குடியிருப்பு கிராமத்தில் 17 தமிழர்கள் படுகொலை செய்யப்பட்டனர்.
- 1991 &ndash; ஆர்மீனியா, சோவியத் ஒன்றியத்திடம் இருந்து விடுதலை அடைந்தது.
- 1993 &ndash; உருசியத் தலைவர் போரிஸ் யெல்ட்சின் நாடாளுமன்றத்தைக் கலைத்து, அரசியலமைப்புச் சட்டத்தை ரத்துச் செய்தார்.
- 1999 &ndash; தாய்வானில் இடம்பெற்ற நிலநடுக்கத்தில் 2,400 பேர் கொல்லப்பட்டனர்.
- 2001 &ndash; நாசாவின் டீப் ஸ்பேஸ் 1 விண்கலம் பொரெல்லி வால்வெள்ளிக்குக் கிட்டவாக 2,200 கி.மீ. தூரத்திற்குள் சென்றது.
- 2003 &ndash; கலிலியோ விண்கலத் திட்டம் இடைநிறுத்தப்பட்டு அது வியாழனின் வளிமண்டலத்தினுள் அனுப்பப்பட்டு அதனுடன் மோதவிடப்பட்டது.
- 2013 &ndash; இலங்கையின் வட மாகாண சபைக்கு முதல் தடவையாகத் தேர்தல் நடைபெற்றது.
- 2013 &ndash; கென்யாவில் பல்பொருள் அங்காடி ஒன்றில் அல்-சபாப் இசுலாமியத் தீவிரவாதிகள் நடத்திய தாக்குதலில் 67 பேர் கொல்லப்பட்டனர்.
# செப்டம்பர் 21

## பிறப்புகள்

- 1832 &ndash; லூயி பால் கையேட்டே, பிரான்சிய இயற்பியலாளர், கண்டுபிடிப்பாளர் (இ. 1913)
- 1853 &ndash; ஹெய்க் காமர்லிங் ஆன்ஸ், நோபல் பரிசு பெற்ற டச்சு இயற்பியலாளர் (இ. 1926)
- 1866 &ndash; எச். ஜி. வெல்ஸ், ஆங்கிலேய எழுத்தாளர், வரலாற்றாளர் (இ. 1946)
- 1901 &ndash; பெ. பெரி. சுப்பிரமணியம் செட்டியார், இலங்கையில் வீரகேசரி நாளிதழைத் தொடங்கியவர். (இ. 1975)
- 1909 &ndash; குவாமே நிக்ரூமா, கானாவின் அரசுத்தலைவர் (இ. 1972)
- 1910 &ndash; எம். டி. பார்த்தசாரதி, தமிழக கருநாடக இசைக் கலைஞர், திரைப்பட இசையமைப்பாளர் (இ. 1963)
- 1921 &ndash; சரோஜினி வரதப்பன், தமிழக சமூக செயற்பாட்டாளர் (இ. 2013)
- 1924 &ndash; தமிழ்ஒளி, புதுவைக் கவிஞர் (இ. 1965)
- 1927 &ndash; ஜி. கே. வெங்கடேஷ், தென்னிந்திய இசையமைப்பாளர் (இ. 1993)
- 1930 &ndash; எஸ். ஏ. கணேசன், தமிழக அரசியல்வாதி
- 1931 &ndash; சிங்கீதம் சீனிவாசராவ், தென்னிந்தியத் திரைப்பட இயக்குநர்
- 1934 &ndash; தாவீது தூலீசு, நோபல் பரிசு பெற்ற பிரித்தானிய இயற்பியலாளர்
- 1939 &ndash; அக்னிவேஷ், இந்திய மெய்யியலாளர், அரசியல்வாதி
- 1944 &ndash; ஜெ. சுத்தானந்தன், கல்வியாளர், சமூக சேவகர் (இ. 2010)
- 1947 &ndash; ஸ்டீபன் கிங், அமெரிக்க நூலாசிரியர்
- 1954 &ndash; சின்சோ அபே, சப்பானின் 90வது பிரதமர்
- 1957 &ndash; கெவின் ரட், ஆத்திரேலியாவின் 26வது பிரதமர்
- 1963 &ndash; ஜீவா, இந்தியத் திரைப்பட ஒளிப்பதிவாளர், இயக்குநர் (இ. 2007)
- 1963 &ndash; கேட்லி அம்ப்ரோஸ், அண்டிக்குவா துடுப்பாட்ட வீரர்
- 1965 &ndash; பிரமிளா செயபால், இந்திய-அமெரிக்க அரசியல்வாதி
- 1979 &ndash; கிறிஸ் கெயில், யமெய்க்கத் துடுப்பாளர்
- 1980 &ndash; கரீனா கபூர், இந்திய நடிகை
- 1983 &ndash; மேகி கிரேஸ், அமெரிக்க நடிகை
# செப்டம்பர் 21

## இறப்புகள்

- கிமு 19 &ndash; வேர்ஜில், உரோமைக் கவிஞர் (பி. கிமு 70)
- 1558 &ndash; ஐந்தாம் சார்லசு, புனித உரோமைப் பேரரசர் (பி. 1500)
- 1576 &ndash; கார்டானோ, இத்தாலியக் கணிதவியலாளர், மருத்துவர், சோதிடர் (பி. 1501)
- 1743 &ndash; இரண்டாம் ஜெய் சிங், ஜெய்ப்பூர் அரசர் (பி. 1688)
- 1950 &ndash; ஆர்த்தர் மில்னே, பிரித்தானிய வானியற்பியலாளர், கணிதவியலாளர் (பி. 1896)
- 1958 &ndash; பி. எஸ். பாலிகா, இந்திய எழுத்தாளர், பதிப்பாளர் (பி. 1908)
- 1967 &ndash; அல்பர்ட் பீரிசு, இலங்கை அரசியல்வாதி (பி. 1905)
- 1971 &ndash; பெர்னார்டோ ஊசே, நோபல் பரிசு பெற்ற அர்க்கெந்தீன மருத்துவர் (பி. 1887)
- 1976 &ndash; பெஞ்சமின் கிரகாம், பிரித்தானிய-அமெரிக்கப் பொருளியல் நிபுணர் (பி. 1894)
- 1989 &ndash; ராஜினி திரணகம, இலங்கை மனித உரிமை மற்றும் பெண் உரிமை செயற்பாட்டாளர் (1954)
- 2000 &ndash; லியோனித் இரகோசொவ், உருசிய மருத்துவர் (பி. 1934)
- 2005 &ndash; காரை சுந்தரம்பிள்ளை, ஈழத்துக் கவிஞர், எழுத்தாளர் (பி. 1938)
- 2007 &ndash; விஜயன், தென்னிந்தியத் திரைப்பட நடிகர்
- 2008 &ndash; டி. பி. விஜயதுங்கா, இலங்கையின் 4வது அரசுத்தலைவர் (பி. 1922)
- 2011 &ndash; ஜோ அபேவிக்கிரம, சிங்களத் திரைப்பட நடிகர் (பி. 1927)
# செப்டம்பர் 21

## சிறப்பு நாள்

- மரியாவின் பிறப்பு (கிழக்கு மரபுவழி திருச்சபை, யூலியன் நாட்காட்டி)
- சம இரவு நாள் (வடக்கு அரைக்கோளம்)
- உலக அமைதி நாள்
- விடுதலை நாள் (ஆர்மீனியா, சோவியத் ஒன்றியத்திடம் இருந்து, 1991)
- விடுதலை நாள் (பெலீசு, ஐக்கிய இராச்சியத்திடம் இருந்து, 1981)
- விடுதலை நாள் (மால்ட்டா, ஐக்கிய இராச்சியத்திடம் இருந்து, 1964)
# சனவரி 23

## பிறப்புகள்

- 1814 &ndash; அலெக்சாண்டர் கன்னிங்காம், பிரித்தானியத் தொல்லியலாளர், படைத்துறைப் பொறியாளர் (இ. 1893)
- 1832 &ndash; எடுவார்ட் மனே, பிரான்சிய ஓவியர் (இ. 1883)
- 1833 &ndash; முத்து குமாரசுவாமி, இலங்கைத் தமிழ் அரசியல்வாதி, வழக்கறிஞர் (இ. 1879)
- 1838 &ndash; மேரியான் கோப், செருமானிய-அமெரிக்கக் கத்தோலிக்கப் புனிதர் (இ. 1918)
- 1862 &ndash; டேவிடு இல்பேர்ட்டு, உருசிய-செருமானியக் கணிதவியலாளர் (இ. 1943)
- 1869 &ndash; எர்பெர்ட்டு குரோலி, அமெரிக்க கல்வியாளர், இதழாளர் (இ. 1930)
- 1893 &ndash; ஆர். அனந்த கிருஷ்ணர், ஆந்திர கருநாடக இசைக் கலைஞர் (இ. 1979)
- 1894 &ndash; ஜோதிர்மாயி தேவி, இந்திய எழுத்தாளர் (இ. 1988)
- 1897 &ndash; சுபாஷ் சந்திர போஸ், இந்திய விடுதலைப் போராட்ட வீரர், அரசியல்வாதி (இ. 1945)
- 1907 &ndash; ஹிடேகி யுகாவா, நோபல் பரிசு பெற்ற சப்பானிய இயற்பியலாளர் (இ. 1981)
- 1926 &ndash; பால் தாக்கரே, இந்திய ஊடகவியலாளர், அரசியல்வாதி (இ. 2012)
- 1930 &ndash; டெரெக் வால்காட், நோபல் பரிசு பெற்ற செயிண்ட் லூசிய எழுத்தாளர் (இ. 2017)
- 1971 &ndash; நிரோஷா, தென்னிந்திய திரைப்பட நடிகை
- 1983 &ndash; நாரா லோகேசு, இந்திய அரசியல்வாதி
- 1984 &ndash; விமலா ராமன், தெனிந்தியத் திரைப்பட நடிகை
# சனவரி 23

## இறப்புகள்

- 1622 &ndash; வில்லியம் பாஃபின், ஆங்கிலேய நாடுகாண் பயணி (பி. 1584)
- 1744 &ndash; கியாம்பாட்டிஸ்டா விக்கோ, இத்தாலிய வரலாற்றாளர், மெய்யியலாளர் (பி. 1668)
- 1791 &ndash; யொகான் பிலிப் பப்ரிசியஸ், செருமனிய கிறித்தவ மதப் போதகர், தமிழறிஞர் (பி. 1711)
- 1944 &ndash; எட்வர்ட் மண்ச், நோர்வே ஓவியர் (பி. 1863)
- 1966 &ndash; த. மு. சபாரத்தினம், இலங்கைத் தமிழ் அரசியல்வாதி, சட்டவறிஞர் (பி. 1895)
- 1967 &ndash; அரியக்குடி இராமானுஜ ஐயங்கார், கருநாடக இசை வித்துவான் (பி. 1890)
- 1975 &ndash; தியடோர் சாமர்வெல், ஆங்கிலேய மருத்துவர், மலை ஏற்ற வீரர், ஓவியர் (பி. 1890)
- 1975 &ndash; பெ. பெரி. சுப்பிரமணியம் செட்டியார், இலங்கையில் வீரகேசரி நாளிதழைத் தொடங்கியவர். (பி. 1901)
- 1989 &ndash; சால்வதோர் தாலீ, எசுப்பானிய ஓவியர் (பி. 1904)
- 2002 &ndash; பியரே பூர்டோ, பிரான்சிய சமூகவியலாளர், மானிடவியலாளர் (பி. 1930)
- 2002 &ndash; ரோபேர்ட் நோசிக், அமெரிக்க மெய்யியலாளர், எழுத்தாளர் (பி. 1938)
- 2014 &ndash; எஸ். ஸ்ரீஸ்கந்தராஜா, இலங்கை மேன்முறையீட்டு நீதிமன்றத் தலைமை நீதிபதி (பி. 1953)
- 2015 &ndash; சவூதி அரேபியாவின் அப்துல்லா (பி. 1924)
- 2015 &ndash; இரா. இளவரசு, தமிழகத் தமிழறிஞர், கல்வியாளர் (பி. 1939)
- 2017 &ndash; யாரொசுலாவ் வாச்செக், செக் தமிழறிஞர், இந்தியவியலாளர் (பி. 1943)
# சனவரி 23

## சிறப்பு நாள்

- சுபாசு சந்திர போசு ஜெயந்தி (ஒடிசா, திரிபுரா, மேற்கு வங்காளம்)
# வீட்டுக் கருவிகள்

வீட்டு வேலைகளை இலகுவாக்குவதற்கும் பிற வாழ்வியல் தேவைகளுக்கும் பல்வேறு **வீட்டுச் சாதனங்கள்** பயன்பாட்டில் உள்ளன. இவற்றில் பல மின்சக்தியில் இயங்குகின்றன.
# வீட்டுக் கருவிகள்

## பாதுகாப்பு

- உள்ளிடச் தொடர்பு சாதனம்
- பாதுகாப்பு செயலி
# வீட்டுக் கருவிகள்

## சூழ்நிலை

- வெப்ப, காற்று மற்றும் குளிர் கட்டுபாட்டு கருவி (HVAC)
- ஈரப்பத கட்டுபாட்டு கருவி
- காற்றாடி
- காற்று பதனாக்க கருவி
- விளக்கு கட்டுப்பாட்டு செயலி
- Sprinkler System
# வீட்டுக் கருவிகள்

## துப்பரவு

- தானியங்கும்தூசுறிஞ்சி
- துணி துவைப்பி
- துணி உலர்த்தி
- பாத்திரம்கழுவி
- துடைப்பம்
# வீட்டுக் கருவிகள்

## சமையல்

- oven - போறணை
- நுண்ணலை அடுப்பு, அலையடுப்பு - மைகொரோவெவ் - microwave
- blender - மின்கலப்பி, மின்கலக்கி
- காபி தயாரிப்பான்
- காபிக்கொட்டை அரைப்பான்
- தண்ணீர் சூடு படுத்தும் கருவி
- ரொட்டி தயாரிப்பான்
- ரொட்டி சுடுவான்
- சாறு பிழியும் கருவி
- போத்தல் திறக்கும் கருவி
- நீராவி மூலம் சமைக்கும் கருவி
- மின்னடுப்பு – Electric Cooker
- grill
- scales
# வீட்டுக் கருவிகள்

## உணவு பாதுகாத்தல்

- குளிர்சாதனப் பெட்டி
# வீட்டுக் கருவிகள்

## உடை

- மின் அழுத்தி
- தையல் இயந்திரம்
# வீட்டுக் கருவிகள்

## தொலைத்தொடர்பு/பொழுதுபோக்கு

- நிகழ்படக்கருவி
- தொலைபேசி
- தொலைக்காட்சி
- வானொலி
- DVD player
- ஒளிப்படக் கருவி
- தொலைப்பிரதி
- செல்பேசி
- நிகழ்பட விளையாட்டுத் தளம்
# வீட்டுக் கருவிகள்

## கணிமை

- கணினி
- அச்சுப்பொறி
- மோடம்
- திசைவி
- படிம வருடி – scanner
- portable hard drive
- இறுவட்டு
# வீட்டுக் கருவிகள்

## போக்குவரத்து

- தானுந்து
- மிதிவண்டி
# வீட்டுக் கருவிகள்

## தனிநபர்

- மின் பல் துலக்கி
- சேமிப்பு எந்திரம்
# வீட்டுக் கருவிகள்

## மற்றயவை

- Pool pump(s) and heater, Hot tub and Spa
- குடுவை மின் விளக்கு/மின் விளக்கு
- மின் விசிறி
- மின்னோடி
- தானுந்து வழிகாட்டி
# ம. ச. சுப்புலட்சுமி

**எம். எஸ். சுப்புலட்சுமி** (*M. S. Subbulakshmi*) என்று பரவலாக அறியப்படும் **மதுரை சண்முகவடிவு சுப்புலட்சுமி** (செப்டம்பர் 16, 1916 - திசம்பர் 11, 2004) ஒரு புகழ்பெற்ற கருநாடக இசைப் பாடகியாவார். 1998 ஆம் ஆண்டு இந்தியாவின் மிக உயர்ந்த விருதான பாரத ரத்னா விருது வழங்கி கௌரவிக்கப்பட்டார். தமிழ், கன்னடம், மலையாளம், தெலுங்கு, வங்காள மொழி, இந்தி, சமஸ்கிருதம், குசராத்தி ஆகிய பல மொழிகளில் இவர் பாடியுள்ளார். இவர் உலகின் பல நாடுகளுக்கும் பண்பாட்டுத் தூதுவராகச் சென்று பல நிகழ்ச்சிகள் நடத்தியுள்ளார். மேலும் ஐக்கிய நாடுகள் அவையில் அரங்கேற்றத்தை நிகழ்த்திய முதல் இந்தியர் ஆவார். 1966 ஆம் ஆண்டில் இந்த அரங்கேற்றத்தினை நிகழ்த்தினார். இவர் இசையரசி என்றும் இசைப் பேரரசி என்றும் இசைக்குயில் என்றும் இசை ராணி என்றும் அழைக்கப்படுகிறார்.
# ம. ச. சுப்புலட்சுமி

## பிறப்பும், குடும்பப் பின்னணியும்

எம். எஸ். சுப்புலட்சுமி 1916 செப்டம்பர் மாதம் 16 ஆம் திகதி அன்று இசைக்கலைஞர் மதுரை சண்முகவடிவு அம்மாளுக்கும், வழக்கறிஞர் சுப்பிரமணிய ஐயருக்கும் பிறந்தார். இவரது 10-ஆவது அகவையில் தந்தை இறந்து விட்டார். சுப்புலட்சுமி தம் சகோதரர் சக்திவேல், சகோதரி வடிவாம்பாள் ஆகியோருடன் இசை தொடர்பான சூழலில் வளர்ந்தார். இவரது தாயார் சண்முகவடிவு போன்றே வடிவாம்பாள் வீணை மீட்டுவதில் ஆர்வம் மிக்கவர். சக்திவேலுக்கு மிருதங்கத்தில் ஈடுபாடு அதிகம். ஆயினும் அவர்கள் இருவரும் இளவயதிலேயே காலமாகி விட்டனர். சுப்புலட்சுமியின் பாட்டியார் அக்கம்மாள் ஒரு வயலின் கலைஞர்.
# ம. ச. சுப்புலட்சுமி

## இசையுலகில் காலடி

சுப்புலட்சுமிக்கு அவரது தாயாரே முதலில் குருவானார். இன்னிசை வீணையுடன் சேர்ந்து பாடி வந்த இவர் இசையில் வெகுவிரைவில் புகழ் பெற்றார். சுப்புலட்சுமிக்கு எட்டு வயதாக இருக்கும் போது சென்னை ஆளுநர், சண்முகவடிவின் வீணை இசையை ஒளிப்பதிவு செய்யச் சென்றார். அப்போது மகளையும் பாடச் சொன்னார். சிறுமி சிறிதும் தயங்காமல் *"மரகத வடிவம்"* என்ற செஞ்சுருட்டி இராகப் பாடலை உச்சஸ்தாயியில் பாடினார். இதைக் கேட்ட ஆளுநர் ஆச்சரியமடைந்து அப்பாடலையும் ஒளிப்பதிவு செய்து கொண்டார்.  
ஒரு சிறுமி தன் தாயார் மேடையில் வீணை இசைக்கச்சேரி செய்து கொண்டிருந்த போது வெளியில் சிறுமிகளுடன் விளையாடிக் கொண்டிருந்தாள். திடீரென மகளின் ஞாபகம் வரவே அவளைத் தேடி அழைத்து வருமாறு தாய் பணித்தாள். வியர்வை முத்துமுத்தாக அரும்ப சிறுமி மேடைக்கு ஓடி வந்தாள். தாய் வியர்வையைத் துடைத்து விட்டு *"பாடு"* என கண்டிப்பான குரலில் கூற, சிறுமி அற்புதமாகப் பாடினாள். மக்கள் கரகோஷம் செய்து "இவள் தாயை மிஞ்சி விடுவாள்" என்றார்கள். சிறுமிக்கு கரகோஷத்தைப் புரிந்து கொள்ளும் வயதல்ல ஆகையால் திரும்பவும் சென்று விளையாட வேண்டும் என்ற என்ணம் தான் இருந்தது. அந்தச் சிறுமியே பின்னாளில் எம். எஸ். சுப்புலட்சுமி ஆவார்.
# ம. ச. சுப்புலட்சுமி

## இசை ஆர்வம்

இசைப்பின்னணியைக் கொண்ட குடும்பமாதலால் சிறுவயதிலிருந்தே சுப்புலட்சுமிக்கு இசையில் நாட்டம் இருந்ததில் ஆச்சரியம் இல்லை. இவரது தாயாருடன் பல கச்சேரிகளிலும் இவர் பங்கேற்றதுண்டு. செம்மங்குடி சிறீனிவாச ஐயர், முசிரி சுப்பிரமணிய ஐயர், செம்பை வைத்தியநாத பாகவதர், ராஜ மாணிக்கம் பிள்ளை, டி. என். ராஜரத்தினம் பிள்ளை, பாலக்காடு டி. எஸ். மணி ஐயர், ஜி. என். பாலசுப்பிரமணியம் போன்ற இசையுலக முன்னோடிகள் இடம் பெறும் இசை நிகழ்ச்சிகளை சிறுவயதிலேயே நேரில் சென்று ரசித்ததும் உண்டு. எம். எஸ். சுப்புலட்சுமி சிறு வயதில் தன் தாயாருடன் கச்சேரிகளுக்குச் சென்ற போது பெரிய கலைஞர்களே சுப்புலட்சுமியின் குரல் வளத்தை வாழ்த்தியதும் உண்டு. இவரது முறையான கல்வி ஐந்தாம் வகுப்பு வரையே அமைந்தது. இந்துஸ்தானி இசையை இவர் *பண்டித நாராயணராவ் வியாசி*யிடமிருந்து கற்றார். *அப்துல் கரீம்கான்* மற்றும் *பாதே குலாம்கானின்* இசையையும் இவர் இரவு நேரங்களில் ரசிப்பதுண்டு.  
1926ம் ஆண்டு வெளியிடப்பட்ட ஒரு எல். பி இசைத்தட்டில் *"மரகத வடிவும் செங்கதிர் வேலும்"* எனும் பாடலை சண்முகவடிவின் வீணையும், எம். எஸ். சுப்புலட்சுமியின் பாடலும் இணைந்து வெளிவந்தது. எம். எஸ். சுப்புலட்சுமியின் முதலாவது இசைத்தட்டு இதுவாகும். மிருதங்க ஜாம்பவான் எனப் புகழப்பட்ட புதுக்கோட்டை தட்சிணாமூர்த்தி பிள்ளை தொடக்க காலத்தில் எம். எஸ். சுப்புலட்சுமியின் வளர்ச்சிக்கு மிக்க உதவியாக இருந்தார். அவரது மணிவிழாவில் எம். எஸ். சுப்புலட்சுமியின் கச்சேரி நடைபெற்றது. 1935 ஆம் ஆண்டில் நடைபெற்ற இந்தக் கச்சேரி, எம். எஸ். சுப்புலட்சுமியின் இசைத் திறனை வெளியுலகம் அறியச் செய்தது. அதே ஆண்டு மைசூர் சமஸ்தானத்தில் அப்போதைய மைசூர் மகாராஜாவின் அரசவையில் திருக்கோகர்ணம் ரங்கநாயகி அம்மாள் மிருதங்கத்துடன் எம். எஸ். சுப்புலட்சுமி கச்சேரி செய்தார். அது முதற்கொண்டு தென்னிந்தியாவின் எல்லா ஊர்களிலும் எம். எஸ். சுப்புலட்சுமியின் கச்சேரிகள் நடைபெற்றன.
# ம. ச. சுப்புலட்சுமி

## திரைத்துறை பங்களிப்புகள்

எம். எஸ். சுப்புலட்சுமியின் குரலைக் கேட்ட சிந்தாமணி திரையரங்கம் மற்றும் **இராயல் டாக்கீஸ்** நிறுவனருமான நாட்டாமை மல்லி. என். எம். ஆர். வெங்கடகிருஷ்ணனும் இயக்குநர் கே. சுப்பிரமணியமும், எம். எஸ். சுப்புலட்சுமியை சேவாசதனம் படத்தின் கதாநாயகியாக நடிக்க வைத்தனர். இந்தப் படத்தின் படப்பிடிப்பு கிண்டியில் உள்ள ஒரு படப்பிடிப்புத் தளத்தில் நடைபெற்றது. அப்போது சுப்புலட்சுமிக்கு துணையாக வந்தவர் சதாசிவம். 1936- 1937 களில் வெளிவந்த படத்தில் *"ஆதரவற்றவர்க்கெல்லாம்"* என்ற சோன்புரி இராகப்பாடலும், *"இகபரமெனுமிரு"* என்ற சிம்மேந்திரமத்திமம் இராகப் பாடலும் பெரிதும் வரவேற்பைப் பெற்றன.
# ம. ச. சுப்புலட்சுமி

## திரைத்துறை பங்களிப்புகள்

#### சகுந்தலை

காளிதாசனாரின் சகுந்தலை படத்தில் சுப்புலட்சுமி கதாநாயகியாக நடித்துப் புகழ் பெற்றார். *"மிகக் குதூகலிப்பதும் ஏனோ"*, *"எங்கும் நிறை நாதப்பிரம்மம்"*, *"பிரேமையில் யாவும் மறந்தேனே"* ஆகிய பாடல்கள் மிகவும் புகழ் பெற்றன. இப்படத்தில் துஷ்யந்தனாக ஜி. என். பாலசுப்பிரமணியம் நடித்தார். எம். எஸ். சுப்புலட்சுமி இப்படத்தில் *கோகிலகான இசைவாணி* என விளம்பரம் செய்யப்பட்டார்.
சகுந்தலை திரைப்படத்தைத் தயாரித்தவர் கல்கி சதாசிவம் ஆவார். இவர் எம். எஸ். சுப்புலட்சுமியின் இசையில் ஈடுபாடு கொண்டதனால் 1940ம் ஆண்டு இருவரும் திருமணம் செய்து கொண்டனர்.
# ம. ச. சுப்புலட்சுமி

## திரைத்துறை பங்களிப்புகள்

#### சாவித்திரி

1941ம் ஆண்டு *சாவித்திரி* என்ற படத்தில் எம். எஸ். சுப்புலட்சுமியை நாரதர் வேடத்தில் நடிக்க வேண்டினார்கள். ஆனால் ஆண்வேடத்தில் நடிக்க சுப்புலட்சுமி மறுத்து விட்டார். அப்போது எழுத்தாளர் கல்கியும் ஆனந்த விகடன் பத்திரிகையிலிருந்து வெளியேறி இருந்தார். கல்கியும் சதாசிவமும் சேர்ந்து சொந்தப்பத்திரிகை ஆரம்பிக்க விருப்பம் கொண்டனர். ஆனால் கைவசம் பணம் இருக்கவில்லை. ஆதலால் சுப்புலட்சுமி நாரதர் வேடத்தில் நடிக்க ஒப்புக் கொண்டு அதற்கான சம்பளத்தை வாங்கிக் கொடுத்தால் அந்தப் பணத்தைக் கொண்டு புதுப்பத்திரிகை ஆரம்பிக்கலாம் என சதாசிவம் எம். எஸ். சுப்புலட்சுமியிடம் சொன்னார். அதற்காகவே சுப்புலட்சுமி *சாவித்திரி* படத்தில் நாரதர் வேடத்தில் நடித்தார். அதில் கொடுக்கப்பட்ட ஊதியத்தொகையில் கல்கி வார இதழ் தொடங்கப்பட்டது. *சாவித்திரி* படத்தில் *"மனமே கணமும் மறவாதே ஜெகதீசன் மலர்ப் பதமே"*, *"மங்களமும்பெறுவாய்"* போன்ற சில பாடல்கள் புகழ் பெற்றவை.
# ம. ச. சுப்புலட்சுமி

## திரைத்துறை பங்களிப்புகள்

#### மீரா

பக்த மீரா எனும் திரைப்படம் 1945 இல் வெளியிடப்பட்டது. *"காற்றினிலே வரும் கீதம்"*, *"பிருந்தாவனத்தில் கண்ணன் வளர்ந்த"*, *"கிரிதர கோபாலா"*, *"எனது உள்ளமே"* போன்ற பாடல்கள் பிரபலமானவை. பக்த மீரா இந்தி மொழியில் தயாரிக்கப்பட்டு, வட நாட்டவருக்கு அறிமுகம் செய்யப்பட்டது. அப்போது அரசியல் பிரமுகர்கள் இந்தியாவின் ஆளுநர் மவுண்ட்பேட்டன் பிரபு தம்பதியினர், பிரதமர் ஜவஹர்லால் நேரு, கவியரசு சரோஜினி நாயுடு ஆகியோரின் நட்பும் அறிமுகமும் சதாசிவம் தம்பதியினருக்கு ஏற்பட்டது. இந்தி மீராவைப் பார்த்த பிரதமர் நேரு *"இசையின் இராணிக்கு முன்னால் நான் சாதாரண பிரதமர் தானே"* எனப் பாராட்டினார்.
| ஆண்டு | படம் | மொழி | பாத்திரம் | இணை-நடிகர்(கள்) | இயக்குநர் | பாடலாசிரியர்(கள்) |
| --- | --- | --- | --- | --- | --- | --- |
| 1938 | *சேவாசதனம்* | தமிழ் | சுமதி | எஃப். ஜி. நடேச ஐயர் | கே. சுப்பிரமணியம் | பாபநாசம் சிவன் |
| 1940 | *சகுந்தலை* | தமிழ் | சகுந்தலை | ஜி. என். பாலசுப்பிரமணியம் | எல்லிஸ் ஆர். டங்கன் | பாபநாசம் சிவன் |
| 1941 | *சாவித்திரி* | தமிழ் | நாரதர் | ஒய். வி. ராவ், சாந்தா ஆப்தே | ஒய். வி. ராவ் | துறையூர் ராஜகோலாப சர்மா, கமல்தாஸ் குப்தா |
| 1945 | *மீரா * | தமிழ் | மீராபாய் | சித்தூர் வி. நாகையா | எல்லிஸ் ஆர். டங்கன் | எஸ். வி. வெங்கட்ராமன் |
| 1947 | *மீராபாய்* | இந்தி | மீராபாய் | எல்லிஸ் ஆர். டங்கன் | எஸ். வி. வெங்கட்ராமன் | } |
# ம. ச. சுப்புலட்சுமி

## பெற்ற சிறப்புகள்

இந்தியில் வெளியான மீரா பஜன்கள் இந்தி ரசிகர்களிடையே சுப்புலட்சுமிக்கு அங்கீகாரத்தை ஏற்படுத்தித் தந்தது. அதே போல கேதாரி நாத்திலிருந்து கன்னியாகுமரி வரையான பக்தர்களையும் இவரது ஆன்மீகக் குரல் பரவசப்படுத்தியது. 1944 இல் நான்கு இசை நிகழ்ச்சிகள் நடத்தி இரண்டு கோடி ரூபா வரை நிதி திரட்டினார். மனைவியின் குரலை பொதுநலத்திற்குப் பயன்படுத்த வேண்டும் என்ற சதாசிவத்தின் எண்ணமே இதற்குப் பின்புலமாக அமைந்தது. இந்நிதி மருத்துவம், அறிவியல், ஆராய்ச்சி, கல்வி மற்றும் சமயத்தொண்டு ஆகியவற்றுக்காக செலவிடப்பட்டது.  
*"இந்தியா இந்த தலைமுறையில் ஓர் மாபெரும் கலைஞரை உருவாக்கியுள்ளது என்பதில் நீங்கள் பெருமிதம் கொள்ளலாம்"* என எம். எஸ். சுப்புலட்சுமியைப் பற்றி சரோஜினி நாயுடு ஒருமுறை கூறினார்.
# ம. ச. சுப்புலட்சுமி

## பெற்ற விருதுகள்

- பத்ம பூசண், 1954
- சங்கீத நாடக அகாதமி விருது, 1956
- சங்கீத கலாநிதி, 1968
- இசைப்பேரறிஞர் விருது, 1970. வழங்கியது: தமிழ் இசைச் சங்கம், சென்னை.
- மக்சேசே பரிசு, 1974
- பத்ம விபூசண், 1975
- சங்கீத கலாசிகாமணி விருது, 1975
- காளிதாஸ் சம்மன் விருது, (1988 -1989)
- நாட்டு ஒருமைப்பாட்டிற்கான இந்திரா காந்தி விருது, 1990
- பாரத ரத்னா - 1998
# பிறபண்பாட்டுமயமாதல்

**பிறபண்பாட்டுமயமாதல்** (Transculturation) என்பது, பிற பண்பாட்டுக் கூறுகளின் அறிமுகத்தால் ஏற்படுகின்ற பண்பாட்டு மாற்றத்தைக் குறிக்கின்றது. இது பண்பாடுகள் இடையேயான கலப்பு மற்றும் ஒருங்கிணைவுத் தோற்றப்பாடுகளை விளக்குகின்ற ஒரு சொல்லாகவும் இருக்கின்றது. இது, காலப்போக்கில் மக்கள் தங்களிடையேயான முரண்பாடுகளைப் பெருப்பிக்காமல், தீர்த்துக் கொள்ளுகின்ற ஒரு இயல்பான போக்கை வெளிப்படுத்துகின்ற ஒன்று எனக் கருதப்படுகின்றது.  
பொதுவாக, ஒரு நோக்கில், பிறபண்பாட்டுமயமாக்கம் என்பது, ஒன்றுக்கு மேற்பட்ட பண்பாடுகளோடு சம்பந்தப்பட்ட, போர், இன முரண்பாடுகள், இனவாதம், கலப்பு மணங்கள் போன்ற விடயங்களை உட்படுத்துகின்றது, இன்னொரு நோக்கில், முரண்பாடுகளுக்கான தீர்வுகள் தவிர்க்க முடியாதவை ஆகும்போது, ஏற்படுகின்ற நிகழ்வுகளின் ஒரு விரும்பத்தக்க அம்சமாக இது அமைவதாகக் கொள்ளப்படுகின்றது.
# தமிழர் கட்டிடக்கலை

வெளிக்கொணரப்பட்ட சங்க கால நகர கட்டித் தொகுதிகள்]]  
**தமிழர் கட்டடக்கலை** என்பது பண்டைக்காலத் தமிழர்களின் கட்டடங்கள் வடிவமைப்புச் செய்வதற்கான கலையும் அறிவியலும் ஆகும்.  
தமிழர்கள் மிக நீண்ட காலமாகவே ஒரு குறிப்பிட்ட நிலப்பகுதியில் நிலையாக வாழ்ந்துவருபவர்கள். தனித்துவம் வாய்ந்த ஒரு பண்பாட்டைக் கொண்டிருப்பவர்கள். மொழி, இலக்கியம், கலை போன்ற துறைகளில் கிறிஸ்துவுக்கு முந்திய நூற்றாண்டுகளிலேயே உயர்நிலை எட்டியிருந்தவர்கள். இத்தகைய பின்னணியிலே, மக்கள் வாழ்வதற்கான இல்லங்களும், அரசர்களுக்கான மாளிகைகளும், வணக்கத்தலங்களும், பொதுக் கட்டடங்கள் பலவும் உருவாக்கப் பட்டிருக்கும் என்பதில் ஐயமில்லை. இவையெல்லாம் அழிந்துபோகக்கூடிய பொருட்களால் கட்டப்பட்டதால் எதுவும் எஞ்சவில்லை.  
ஆறாம் நூற்றாண்டுக்குப் பின்னரே தமிழ்நாட்டில் கற்களால் கட்டடங்கள் கட்டப்பட்டன. இக் கட்டடங்களில் மிகப் பெரும்பாலானவை கோயில்களே. இவை கட்டடக்கலையின் உயர் மரபைச் சாந்தவை. ஆனாலும் இவற்றோடு இணையாகச் சாதாரண மக்களுக்கான வீடுகளையும் கட்டடங்களையும் உள்ளடக்கிய இன்னொரு கட்டடக்கலை மரபும் இருந்தது. ஆறாம் நூற்றாண்டளவில் தொடங்கிய கற்கட்டட மரபு நாயக்கர் காலம் வரை வளர்ந்து வந்தது. இந்த தமிழர் நாகரிகத்தை ஒரு சிலர் தமிழ் கட்டடக்கலை என்று அழைத்தார்கள் . இதன் பின்னரும் தற்காலம் வரையில் ஆங்காங்கே தனித்துவமான வகைகளைச் சேர்ந்த கட்டடங்கள் இருக்கத்தான் செய்கின்றன.  
இத்தகைய எல்லாவகைக் கட்டடக்கலைகளினதும் கூட்டுமொத்தம் *தமிழர் கட்ட்டக்கலை* எனப்படலாம்.
# தமிழர் கட்டிடக்கலை

## இலக்கியத்தில் தமிழர் கட்டிடக்கலை

வீடுகள் அமைப்பதில் சில முறைகள் அக்காலத்தில் இருந்தன என்று குறிப்பிடுகிறார் டாக்டர் உ. வே. சாமிநாதையர். நெடுநல்வாடையில்:
*"பெரும் பெயர் மன்னர்க் கொப்ப மனைவகுத்து"*
என்பதனால் அவரவர்களுக்கேற்றபடி மனைகள் அமைக்கும் வழக்கம் இருந்ததென்பதை அறியலாம். வீடுகள் கட்டுவதற்கு கடைக்கால் (அத்திவாரம்) போடும் காலம் நெடுநல்வாடையில் காணப்படுகிறது. கோபுரங்களும், வாயின் மாடங்களும், நிலாமுற்றங்களும், அறைகளும் அமைக்கப்பட்டன. வீடுகளின் நிலைகளிற் சித்திர வேலைகள் செய்யப்பட்டிருந்தன. மாடங்களாகவே சில வீடுகள் கட்டப்பட்டிருந்தன. காற்று ஓட்டத்திற்காக வீட்டின் சுவர்களிற் பலவகைச் சாளரங்கள் வைப்பதுண்டு. இவை *காலதர்* என்று கூறப்படும். கால் = காற்று, அதர் = வழி. அதாவது *காற்றுப் போகும் வழி* என்று பொருள்.
# தமிழர் கட்டிடக்கலை

## நீர்த்தேக்கங்களும் கட்டிய மன்னர்களும்

| வ.எண் | அணைகள் | கட்டியவர் பெயர் | காலம் |  |
| --- | --- | --- | --- | --- |
| 1 | கல்லணை | கரிகாலன் | 2 |  |
| 2 | திரையனேரி | திரையன் | 6 |  |
| 3 | மகேந்திர தடாகம் | மகேந்திர வர்மன் | 7 |  |
| 4 | பரமேசுவரத் தடாகம் | பரமேசுவர வர்மன் | 7 |  |
| 5 | வயிரமேகத் தடாகம் | வயிரமேக பல்லவன் | 8 |  |
| 6 | மார்பிடுகு ஏரி | வயிரமேக பல்லவன் | 8 | } |
# தமிழர் கட்டிடக்கலை

## உறுப்புகள்

தமிழர் கட்டிடக்கலையில் பொதுவாக மூன்று உறுப்புகள் காணப்படுகின்றன . அவை தாங்குதளம் , சுவர் மற்றும் விமானம் ( அல்லது கோபுரம் )ஆகும்.
# தமிழர் கட்டிடக்கலை

## மேலும் பார்க்க

- சோழர் காலக் கட்டிடக்கலை
# கனடியத் தொலைக்காட்சி அலைவரிசைகள் பட்டியல்

கனடாவில் ஒளிபரப்பாகும் தொலைக்காட்சி அலைவரிசைகள் இங்கு பட்டியலிடப்படுகின்றன.  
- விசன் டி.வி
- யூத் டி.வி
- வெதர் நெட்வொர்க்
- டி.வி.ஜ
- டி.வி.ஓ
- கூல் டி.வி
- பாமிலி சானல்
- டிஸ்கவரி கிட்ஸ்
- ஃபுட் நெட்வொர்க்
- நேஷனல் ஜியோக்கிராபிக் சானல்
- டெலி டூன்
- சி.டி.வி நியூஸ்நெட்
- டிஸ்கவரி சானல்
- கிஸ்டோரி சானல்
- சி.பி.24
- லோன் ஸ்டார்
# கனடியத் தொலைக்காட்சி அலைவரிசைகள் பட்டியல்

## தமிழ்த் தொலைக்காட்சி அலைவரிசைகள்

- :en:ATN Jaya TV http://www.asiantelevision.com/atntamil.htm
- தமிழ் one http://www.tamilone.ca/
- தமிழ் விசன் http://www.tamilvision.tv/
- http://www.omnitv.ca/ontario/tv/aaram/
# சேய்வழிப் பெயரீடு

**சேய்வழிப் பெயரீடு** (teknonymy) என்பது பிள்ளை பிறந்தபின், அப்பிள்ளையின் பெயர்க அடிப்படையில் பெற்றோர் தங்கள் பெயரை மாற்றிக்கொள்ளும் ஒரு நடைமுறையாகும். இது உலகின் பல பகுதிகளிலும் வாழும் பல்வேறு சமுதாயத்தினரின் மத்தியில் காணப்படுகின்றது. சில சமுதாயங்களில் இது முறைசார்ந்த, சமுதாய நிறுவனத்தின் பல்வேறு அம்சங்களிலும் தாக்கத்தைக் கொண்டுள்ள ஒரு நடைமுறையாக இருக்கின்ற அதேவேளை வேறு சிலவற்றில் அந்தளவுக்கு முக்கியத்துவம் அற்ற ஒரு வழக்காக இருந்ந்து வருகின்றது.
# சேய்வழிப் பெயரீடு

## சேய்வழிப் பெயரீட்டின் அடிப்படைகள்

இது பற்றி ஆய்வுகள் செய்த *டைலர்* என்பவர் இது தாய்த்தலைமைக் குடும்ப முறைமையின் எச்சமாக இருக்கலாம் எனக் கருதுகிறார். ஒரு காலத்தில் தாய்த்தலைமைக் குடும்ப முறைமை பரவலாகப் பின்பற்றப்பட்டு வந்தது. இம் முறையின் கீழ் மணம் செய்யும் ஆண்கள் தங்கள் மனைவியரின் குடும்பத்துடனேயே வாழ்ந்து வந்தனர். இத்தகைய குடும்பங்களிலே, பெண்களும், அவர்களுக்குப் பிறக்கும் குழந்தைகளுமே குடும்பத்துடன் நெருங்கியவர்களாக இருந்த சமயத்தில், அக் குடும்பத்துள் மணம்முடித்து வரும் ஆண்களுக்கு முன்னுரிமைகள் கிடையாது. இதனால் அவ்வாறான ஆண்களை அவர்களுக்குப் பிறக்கும் பிள்ளைகள் மூலமே அடையாளம் காட்டும் மரபு ஏற்பட்டது என்பது அவர் வாதம்.  
எனினும், இத்தகைய ஒரு கருத்துருவுக்கும் அப்பால் சமுதாக நடைமுறைகளிலும், அதன் நிறுவனங்களிலும் தாக்கங்களைக் கொண்ட அம்சமாகப் பல சமுதாயங்களிலே இம்முறை இருந்து வருவதைக் காணலாம்.
# சேய்வழிப் பெயரீடு

## இந்தியாவில் சேய்வழிப் பெயரீடு

சமுதாயத்தில் மிக ஆழமான தாக்கங்களைக் கொண்டிராவிட்டாலும், இந்தியாவில் கிராமப் பகுதிகளிலும், சில பழங்குடியினர் மத்தியிலும் இத்தகைய ஒரு நடைமுறை இருந்து வருகிறது. சிறப்பாக இந்துப் பெண்கள் தங்கள் கணவன்மாரின் பெயர்களைக் கூறுவதில்லை. இதனால் கணவனைப் பற்றிப் பிறர் மத்தியில் குறிப்பிட வேண்டி ஏற்படுகின்ற போது தங்கள் பிள்ளையின் (ஆண் அல்லது பெண்) தந்தை என்று குறிப்பிடும் வழக்கம் உண்டு. எடுத்துக்காட்டாக, பிள்ளையின் பெயர் **சிவா* எனின், தந்தையை **சிவாவின் அப்பா*' என்பார்கள்.
# சேய்வழிப் பெயரீடு

## பலவகையான சேய்வழிப் பெயரீட்டு நடைமுறைகள்

முறைசாராத இவ்வாறான வழக்குகள் பலநிலைகளிலும் நவீன சமுதாயங்களில்கூடக் காணப்படுகின்றது. எடுத்துக்காட்டாகப் பாடசாலைகள் தொடர்பில் பெற்றோர்களின் உறவு நிலைகள் பிள்ளைகளை முதன்மைப்படுத்தியே இருப்பதன் காரணமாகப் பெற்றோர்கள் ஒருவரையொருவர் அவர்கள் பிள்ளைகளின் அம்மா என்றோ அப்பா என்றோ குறிப்பிட்டுக்கொள்ளும் வழக்கம் உண்டு.  
சில சமுதாயங்களில் இது ஒரு முறை சார்ந்த நடைமுறையாக வழக்கில் இருப்பதைக் காண முடியும். முற்காலத்தில் அராபியர்கள் பரவலாக இந்த நடைமுறையைக் கைக்கொண்டிருந்தனர். **அபு அலி**, **அபு ஹசன்** போன்ற பெயர்கள் இதனை உணர்த்துவனவாக இருக்கின்றன. அரபி மொழியில் *அபு* என்பது *தந்தை* என்பதைக் குறிக்கும்.  
பாலித்தீவிலுள்ள ஒரு சமூகத்தவரிடையே இவ்வழக்கமானது மிக விரிவான முறையிலே கைக்கொள்ளப்படுகின்றது. இங்கே முதற் குழந்தை பிறந்தவுடன் தாய் தந்தையரின் பெயர்கள் முறைப்படி மாற்றம் அடைகின்றன. அது மட்டுமன்றி, ஒரு தலைமுறையுடன் மட்டும் நின்றுவிடாது, பேரன், பேத்தி, பாட்டன், பாட்டி எனப்பல தலைமுறையினர் மத்தியிலும் இது தாக்கத்தைக் கொண்டுள்ளது. அதாவது, குழந்தையொன்று பிறக்கும்போது அதன் தாய் தந்தையர்கள் பெயர்கள் மட்டும் மாறுவதில்லை. அக் குழந்தையின் பேரன், பேத்தி பெயர்களும், பாட்டன், பாட்டி பெயர்களும் கூட மாறுகின்றன. இதன்படி ஒருவரின் பெயர் அவர் வாழ்க்கைக் காலத்தில் 4 முறை மாறுவதற்கான சாத்தியக் கூறுகள் உள்ளன. இந்த முறைமையின் கீழ் தலைமுறைகள் ஊடாகப் பெயர்கள் மாறுகின்ற விதத்தைக் கீழுள்ள அட்டவணை காட்டுகின்றது.  
| கந்தன் | --> | முருகனின் தந்தை | --> | வேலனின் பேரன் | --> | குமரனின் பாட்டன் |
| --- | --- | --- | --- | --- | --- | --- |
| முருகன் | --> | வேலனின் தந்தை | --> | குமரனின் பேரன் |  |  |
| வேலன் | --> | குமரனின் தந்தை |  |  |  |  |
| குமரன் | } |  |  |  |  |  |
# செப்டம்பர் 22

## நிகழ்வுகள்

- 1586 &ndash; நெதர்லாந்து, சூட்பென் என்ற இடத்தில் நடைபெற்ற போரில் எசுப்பானியர் ஆங்கிலேய-இடச்சுப் படைகளை வென்றனர்.
- 1692 &ndash; ஐக்கிய அமெரிக்காவில் சூனியக்காரர்களின் கடைசித் தொகுதியினர் தூக்கிலிடப்பட்டனர்.
- 1711 &ndash; டஸ்கரோரா பழங்குடிகள் அமெரிக்கா, வட கரொலைனாவில் பாம்லிக்கோ ஆற்றுப்படுகையில் குடியேற்றவாசிகளைத் தாக்கி 130 பேரைக் கொன்றனர்.
- 1761 &ndash; மூன்றாம் ஜார்ஜ் பெரிய பிரித்தானியாவின் அரசராகவும், சார்லொட் அரசியாகவும் முடிசூடினர்.
- 1784 &ndash; அலாஸ்காவின் *கோடியாக்* என்ற இடத்தில் உருசியா தனது குடியேற்றத்தை ஆரம்பித்தது.
- 1789 &ndash; ரிம்னிக் சண்டையில் உதுமானியப் படைகளைத் தோற்கடித்த அலெக்சாந்தர் சுவோரொவ் உருசிய இராணுவத் தளபதியாக நியமிக்கப்பட்டார்.
- 1857 &ndash; உருசியாவின் *லெபோர்ட்* என்ற கப்பல் பின்லாந்து வளைகுடாவில் இடம்பெற்ற சூறாவளியில் சிக்கி மூழ்கியதில் 826 பேர் உயிரிழந்தனர்.
- 1896 &ndash; பிரித்தானியாவின் அரச வம்சத்தில் விக்டோரியா மகாராணி அவருடைய தாத்தா மூன்றாம் ஜார்ஜை விட அதிக காலம் ஆட்சியில் இருந்த பெருமையைப் பெற்றார்.
- 1914 &ndash; செருமனியின் *எம்டன்* நாசகாரிக் கப்பல் இரவு 9:30 மணிக்கு சென்னைத் துறைமுகத்தையும் மற்றும் நகரப் பகுதிகளையும் குண்டுவீசித் தாக்கியது. மொத்தம் 130 குண்டுகளை அது வீசியது.
- 1934 &ndash; வேல்சில் சுரங்கம் ஒன்றில் இடம்பெற்ற குண்டுவெடிப்பில் 266 பேர் கொல்லப்பட்டனர்.
- 1939 &ndash; இரண்டாம் உலகப் போர்: போலந்து முற்றுகையின் வெற்றியைக் கொண்டாடும் முகமாக செருமானிய-சோவியத் இராணுவ அணிவகுப்பு பிரெஸ்த்-லித்தோவ்சுக் என்ற இடத்தில் இடம்பெற்றது.
- 1941 &ndash; யூதர்களின் புத்தாண்டில் உக்ரைனின் வின்னிட்சியா நகரில் 6,000 யூதர்கள் நாசி ஜேர்மனியரினால் கொல்லப்பட்டனர். இவர்கள் அனைவரும் முதல் நாட்களில் கொல்லப்பட்ட 24,000 யூதர்களில் உயிர் தப்பியோராவர்.
- 1960 &ndash; மாலிக் கூட்டமைப்பில் இருந்து செனிகல் விலகியதை அடுத்து சுடானியக் குடியரசு மாலி எனப் பெயர் மாற்றம் பெற்றது.
- 1965 &ndash; இந்திய-பாகிஸ்தான் போர், 1965: இந்தியாவுக்கும் பாக்கித்தானுக்கும் இடையில் காஷ்மீர் தொடர்பாக இடம்பெற்ற போர் ஐநாவின் போர் நிறுத்த அழைப்பை ஏற்று முடிவுக்கு வந்தது.
- 1970 &ndash; மலேசியாவின் பிரதமர் துங்கு அப்துல் ரகுமான் தனது பதவியில் இருந்து விலகினார்.
- 1975 &ndash; ஐக்கிய அமெரிக்காவின் அதிபர் ஜெரால்ட் ஃபோர்ட் கொலை முயற்சியில் தப்பினார்.
- 1980 &ndash; ஈராக் ஈரானை முற்றுகையிட்டது.
- 1993 &ndash; அலபாமாவில் தொடருந்து ஒன்று பாலம் ஒன்றில் தடம் புரண்டதில் 47 பயணிகள் உயிரிழந்தனர்.
- 1993 &ndash; ஜோர்ஜியாவின் பயணிகள் விமானம் ஒன்று சுகுமி என்ற இடத்தில் தீவிரவாதிகளால் சுட்டு வீழ்த்தப்பட்டதில் 108 பேர் கொல்லப்பட்டனர்.
- 1995 &ndash; அலாஸ்காவில் போயிங் விமானம் ஒன்று பறவைகள் தாக்கியதன் காரணமாக வீழ்ந்ததில் அதில் அபயணம் செய்த அனைத்து 24 பேரும் உயிரிழந்தனர்.
- 1995 &ndash; நாகர்கோயில் பாடசாலை சிறார்களின் படுகொலை: யாழ் நாகர்கோயில் பாடசாலை மீது இலங்கை விமானப்படையினர் நடத்திய குண்டுவீச்சில் 34 மாணவர்கள் கொல்லப்பட்டனர்.
- 2013 &ndash; பாக்கித்தான், பெசாவர் நகரில் கிறித்தவத் தேவாலயத்தில் இடம்பெற்ற தற்கொலைத் தாக்குதலில் குறைந்தது 75 பேர் கொல்லப்பட்டனர்.
- 2014 &ndash; நாசாவின் மாவென் விண்கலம் செவ்வாய்க் கோளின் சுற்றுவட்டத்தை அடைந்தது.
# செப்டம்பர் 22

## பிறப்புகள்

- 1791 &ndash; மைக்கேல் பரடே, ஆங்கிலேய இயற்பியலாளர், வேதியியலாளர் (இ. 1867)
- 1834 &ndash; இராபர்ட் புருசு ஃபூட், பிரித்தானிய நிலவியலாளர், தொல்லியலாளர் (இ. 1912)
- 1863 &ndash; அலெக்சாண்டர் எர்சின், சுவிட்சர்லாந்து மருத்துவர், நுண்ணியலாளர் (இ. 1943)
- 1869 &ndash; வலங்கைமான் சங்கரநாராயண ஸ்ரீநிவாஸ சாஸ்திரி, இந்திய அரசியல்வாதி, நிர்வாகி, கல்வியாளர் (இ. 1946)
- 1869 &ndash; முகமது ஹபிபுல்லா, இந்திய அரசியல்வாதி, திருவாங்கூர் திவான் (இ. 1948)
- 1916 &ndash; விந்தன், தமிழக எழுத்தாளர், இதழாசிரியர் (இ. 1975)
- 1930 &ndash; பி. பி. ஸ்ரீநிவாஸ், தென்னிந்தியத் திரைப்பட பின்னணிப் பாடகர் (இ. 2013)
- 1930 &ndash; தி. ச. சின்னத்துரை, சிங்கப்பூர் உயர் நீதிமன்ற நீதிபதி (இ. 2016)
- 1931 &ndash; அசோகமித்திரன், தமிழக எழுத்தாளர் (இ. 2017)
- 1933 &ndash; அராலியூர் ந. சுந்தரம்பிள்ளை, ஈழத்து எழுத்தாளர், நாடகக் கலைஞர்
- 1934 &ndash; டிமோதி இம்பவன்றா, பிஜி அரசியல்வாதி (இ. 1989)
- 1939 &ndash; ஜூன்கோ டபெய், சப்பானிய மலையேறி
- 1950 &ndash; பவன் குமார் சாம்லிங், சிக்கிம் மாநிலத்தின் 5வது முதலமைச்சர்
- 1959 &ndash; சோல் பெர்ல்மட்டர், நோபல் பரிசு பெற்ற அமெரிக்க இயற்பியலாளர், வானியலாளர்
- 1962 &ndash; மார்ட்டின் குரோவ், நியூசிலாந்துத் துடுப்பாளர் (இ. 2016)
- 1970 &ndash; கிளாடிசு பெரெசிக்லியன், ஆத்திரேலிய அரசியல்வாதி
# செப்டம்பர் 22

## இறப்புகள்

- 1539 &ndash; குரு நானக், சீக்கிய சமயத்தைத் தோற்றுவித்தவர் (பி. 1469)
- 1828 &ndash; சாக்கா சூலு, சூலு பேரரசர் (பி. 1787)
- 1972 &ndash; புலவர் குழந்தை, தமிழகத் தமிழறிஞர், புலவர் (பி. 1906)
- 2009 &ndash; எஸ். வரலட்சுமி, தென்னிந்திய நடிகை, பாடகி (பி. 1927)
- 2009 &ndash; ஆர். பாலச்சந்திரன், தமிழகக் கல்வியாளர், கவிஞர்
- 2013 &ndash; டேவிட் ஹண்டர் ஹியூபெல், நோபல் பரிசு பெற்ற கனடிய-அமெரிக்க மருத்துவர் (பி. 1926)
# செப்டம்பர் 22

## சிறப்பு நாள்

- விடுதலை நாள் (பல்காரியா, உதுமானியப் பேரரசிடம் இருந்து 1908)
- விடுதலை நாள் (மாலி, பிரான்சிடம் இருந்து 1960)
# சனவரி 22

## பிறப்புகள்

- 1552 &ndash; வால்ட்டர் ரேலி, ஆங்கிலேயக் கவிஞர், படை வீரர் (இ. 1618)
- 1561 &ndash; பிரான்சிஸ் பேக்கன், ஆங்கிலேய மெய்யியலாளர், அரசியல்வாதி (இ. 1626)
- 1573 &ndash; ஜான் டன், ஆங்கிலேயக் கவிஞர் (இ. 1631)
- 1711 &ndash; யொகான் பிலிப் பப்ரிசியஸ், செருமனிய மதப் போதகர், தமிழறிஞர் (இ. 1791)
- 1788 &ndash; ஜார்ஜ் கோர்டன் பைரன், ஆங்கிலேயக் கவிஞர், நாடகாசிரியர் (இ. 1824)
- 1870 &ndash; சேசாத்திரி சுவாமிகள், தமிழகச் சித்தர் (இ. 1929)
- 1891 &ndash; அண்டோனியோ கிராம்ஷி, இத்தாலிய மெய்யியலாளர், அரசியல்வாதி (இ. 1937)
- 1898 &ndash; செர்கீ ஐசென்ஸ்டைன், உருசியத் திரைப்பட இயக்குநர் (இ. 1948)
- 1906 &ndash; ராபர்ட் ஈ. ஓவார்ட், அமெரிக்க எழுத்தாளர், கவிஞர் (இ. 1936)
- 1909 &ndash; ஊ தாண்ட், பர்மியக் கல்வியாளர், ஐநாவின் 3வது பொதுச் செயலர் (இ. 1974)
- 1926 &ndash; தி. வே. கோபாலையர், தமிழகத் தமிழறிஞர் (இ. 2007)
- 1958 &ndash; கிருஷ்ண முரளி, தெலுங்குத் திரைப்பட நடிகர்
- 1976 &ndash; டி. எம். கிருஷ்ணா, தமிழகக் கருநாடக இசைப் பாடகர்
- 1985 &ndash; யோகி பாபு, தமிழ் நகைச்சுவை நடிகர்
# சனவரி 22

## இறப்புகள்

- 1666 &ndash; ஷாஜகான், முகலாயப் பேரரசர் (பி. 1592)
- 1897 &ndash; ஐசக் பிட்மன், சுருக்கெழுத்து முறையைக் கண்டுபிடித்த ஆங்கிலேயர் (பி. 1813)
- 1901 &ndash; ஐக்கிய இராச்சியத்தின் விக்டோரியா (பி. 1819)
- 1922 &ndash; பதினைந்தாம் பெனடிக்ட் (திருத்தந்தை) (பி. 1854)
- 1922 &ndash; சே. ப. நரசிம்மலு நாயுடு, தமிழகத் தமிழறிஞர், பேச்சாளர், பதிப்பாளர் (பி. 1854)
- 1947 &ndash; சுவாமி ஞானப்பிரகாசர், ஈழத்துப் பன்மொழிப் புலவர் (பி. 1875)
- 1973 &ndash; லின்டன் பி. ஜான்சன், அமெரிக்காவின் 36-வது அரசுத்தலைவர் (பி. 1908)
- 2008 &ndash; ஹீத் லெட்ஜர், ஆத்திரேலிய நடிகர் (பி. 1979)
- 2014 &ndash; அ. நாகேஸ்வர ராவ், தென்னிந்தியத் திரைப்பட நடிகர் (பி. 1924)
- 2018 &ndash; ஏ. ஈ. மனோகரன், ஈழத்துப் பொப் இசைப் பாடகர், நடிகர்
- 2018 &ndash; அர்சலா கே. லா குவின், அமெரிக்க எழுத்தாளர் (பி. 1929)
# காசுமீர சைவம்

**காஷ்மீர சைவம்** என்பது சைவ சமயத்தின் ஒரு பகுதியாகும். இது காஷ்மீர் பகுதியில் பொ.ஊ. ஐந்தாம் நூற்றாண்டிற்குப் பின்னர் ஏற்பட்டது. வசுகுப்தர், சோமநந்தர், அபிநவகுப்தர் போன்றோர் அதனின் தலைசிறந்த கோட்பாட்டாளர்கள்.  
காஷ்மீர் சைவம் வேதங்களின் அதிகாரத்தையும், அதன் நிலைப்பு தன்மையையும் மறுத்தது. மேலும் சாதி முறையையும் நிராகரித்தது.  
அறிஞர்கள், உடல் வேறு, மனம் வேறு என்பதை ஒத்துக் கொள்ளாத கோட்பாடான பொருண்மை வாதத்துடன், காஷ்மீர சைவத்தை வகைப்படுத்துகிறார்கள்.  
அனைத்துயிர்களின் உணர்வுகளுக்கு ஆதாரமான சிவனைத் *தான்* என உணர்வதே காஷ்மீர சைவத்தின் நோக்கமாகும்.  
பொதுவாக காஷ்மீர சைவ சமயம் ஆகம சாஸ்திரம், ஸ்பந்த சாஸ்திரம் மற்றும் பிரத்தியவிஞ்ஞான சாஸ்திரம் எனும் மூன்று அடிப்படைப் பகுதிகளில் அடங்கும்.
# காசுமீர சைவம்

## காஷ்மீர சைவ நூல்கள்

- விஞ்ஞான பைரவ தந்திரம்
- வசுகுப்தரின் சிவ சூத்திரங்கள்
# காசுமீர சைவம்

## ஆன்மிகப் பயிற்சிகள்

முக்தி நிலை அடைவதற்கு ஆன்மிகப் பயிற்சி அவசியம். காஷ்மீர சைவத்தில் உடல் தூய்மை, மனத்தூய்மை, மெய்யறிவு மற்றும் *முறைகள் அற்ற முறை* என நான்கு ஆன்மிகப் பயிற்சி முறைகளை விளக்குகிறது.
# காசுமீர சைவம்

## இதனையும் காண்க

- சிவசூத்திரம்
# பகுப்பு:தொலைக்காட்சி

**தொலைக்காட்சி** (*Television*,**TV**) என்பது ஒரு தொலைத்தொடர்பு ஊடகம் ஆகும். இதன் மூலம் ஒற்றை வண்ண (கறுப்பு-வெள்ளை) அல்லது வண்ணமிகு ஒளிதங்களைப் பரப்பவும் பெறவும் முடியும். இது காட்சியின் ஒளி, ஒலியை பதிவு செய்து ஒன்றாக இணைத்து ஒளிபரப்பப்படுகிற விதத்தில் தொகுத்துத் தருகின்றது.
# வல்லெழுத்து மிகும் இடம், மிகா இடம்

தமிழின் 18 மெய்யெழுத்துகளை வல்லினம் (6), மெல்லினம் (6), இடையினம் (6) என்று மூன்று பிரிவாகப் பிரிப்பர். மெய்யெழுத்துகள் 18-இல்,** க, ச, ட, த, ப, ற** ஆகிய 6 எழுத்துகள் மட்டுமே வல்லெழுத்துகள் ஆகும். இவற்றுள் ட, ற ஆகியவை இரண்டும் ஒரு சொல்லின் முதல் எழுத்தாக வாரா. வல்லின எழுத்துகளுள் க, ச, த, ப ஆகிய நான்கு மட்டுமே ஒரு சொல்லின் முதல் எழுத்தாக வரும்.  
தமிழில் சில சொற்களுக்குப் பின்னர் வரும் சொற்களில் ககரம், சகரம், தகரம், பகரம் ஆகிய எழுத்துகளில் தொடங்கும் சொற்கள் இருந்தால் அவ்விரண்டு சொற்களுக்கும் இடையே வல்லின மெய் எழுத்து மிகும். இவ்வாறு மிகும் இடங்களில் க், ச், த், ப் என்ற வல்லெழுத்துகள் தோன்றும். இவை உரிய இடங்களில் வரவில்லையானால், அந்தத் தொடரிலோ வாக்கியத்திலோ பொருளின் பொருத்தமும், உரிய அழுத்தமும், ஓசை நயமும், தெளிவும் இருக்காது. சில நேரங்களில் பொருள் வேறுபாடும் ஏற்பட்டு விடும்.
# வல்லெழுத்து மிகும் இடம், மிகா இடம்

## வல்லெழுத்துகள் மிகும் இடங்கள்

### அ, இ, உ என்னும் மூன்று சுட்டெழுத்துகளின் பின்

- அ + காலம் = அக்காலம்
- இ + சமயம் = இச்சமயம்
- உ + பக்கம் = உப்பக்கம் ('உ' எனும் சுட்டெழுத்து வழக்கில் இல்லை)
# வல்லெழுத்து மிகும் இடம், மிகா இடம்

## வல்லெழுத்துகள் மிகும் இடங்கள்

### எ என்னும் வினா எழுத்தின் பின்

- எ + பொருள் = எப்பொருள்
# வல்லெழுத்து மிகும் இடம், மிகா இடம்

## வல்லெழுத்துகள் மிகும் இடங்கள்

### அந்த, இந்த, எந்த என்னும் அண்மை, சேய்மைச் சுட்டுத் திரிபுகள் பின்னும் ,வினாத் திரிபுகள் பின்னும் வரும்

- அந்த + காலம் = அந்தக் காலம்
- இந்த + சிறுவன் = இந்தச் சிறுவன்
- எந்த + பையன் = எந்தப் பையன்
# வல்லெழுத்து மிகும் இடம், மிகா இடம்

## வல்லெழுத்துகள் மிகும் இடங்கள்

### அப்படி, எப்படி, இப்படி என்னும் சொற்களின் பின்

- அப்படி + கேள் = அப்படிக் கேள்
- இப்படி + சொல் = இப்படிச் சொல்
- எப்படி + பார்ப்பது = எப்படிப் பார்ப்பது
# வல்லெழுத்து மிகும் இடம், மிகா இடம்

## வல்லெழுத்துகள் மிகும் இடங்கள்

### இரண்டாம் வேற்றுமை அசை உருபுக்குப்பின் (ஐ)

- அவனைக் கண்டேன்
- செய்யுளைச் சொன்னேன்
- அவளைத் தேடினேன்
- குறளைப் படித்தேன்
# வல்லெழுத்து மிகும் இடம், மிகா இடம்

## வல்லெழுத்துகள் மிகும் இடங்கள்

### நான்காம் வேற்றுமை உருபுக்குப்பின் (கு)

- அவனுக்குக் கொடுத்தேன்
- அவளுக்குச் சொன்னேன்
# வல்லெழுத்து மிகும் இடம், மிகா இடம்

## வல்லெழுத்துகள் மிகும் இடங்கள்

### என, ஆக என்ற சொற்களுக்குப்பின்

- எனக் கூறினான்
- அவனாகச் சொன்னான்
# வல்லெழுத்து மிகும் இடம், மிகா இடம்

## வல்லெழுத்து மிகா இடங்கள்

### அது, இது, எது என்னும் சொற்களின் பின்

- அது காண்
- எது செய்தாய்
- இது பார்
# வல்லெழுத்து மிகும் இடம், மிகா இடம்

## வல்லெழுத்து மிகா இடங்கள்

### ஏது, யாது என்னும் சொற்களின் பின்

- ஏது கண்டாய்
- யாது பொருள்
# வல்லெழுத்து மிகும் இடம், மிகா இடம்

## வல்லெழுத்து மிகா இடங்கள்

### அவை, எவை, இவை, யாவை

- அவை பெரியன
- யாவை போயின
# வல்லெழுத்து மிகும் இடம், மிகா இடம்

## வல்லெழுத்து மிகா இடங்கள்

### அத்தனை, எத்தனை, இத்தனை

- அத்தனை செடி
- எத்தனை பசு
- இத்தனை பசு.
# வல்லெழுத்து மிகும் இடம், மிகா இடம்

## வல்லெழுத்து மிகா இடங்கள்

### அவ்வளவு, எவ்வளவு, இவ்வளவு

- அவ்வளவு தந்தாய்
- எவ்வளவு செய்தாய்
- இவ்வளவு துணிவு
# வல்லெழுத்து மிகும் இடம், மிகா இடம்

## வல்லெழுத்து மிகா இடங்கள்

### அங்கு, எங்கு, இங்கு என்னும் சொற்களின் பின் (இவை எழுவாய்த்தொடர் ஆகையால் மிகாமலும், குற்றியலுகரச் சுட்டு ஆதலின் மிக்கும் வரும்)

- அங்கு செல்
- எங்கு கற்றாய்
- இங்கு பார்
# வல்லெழுத்து மிகும் இடம், மிகா இடம்

## வல்லெழுத்து மிகா இடங்கள்

### சில மென்றொடர்க் குற்றியலுகரத்திற்குப்பின்

- அன்று சொன்னான்
- சங்குபட்டி
- என்று தந்தான்
- இன்று கண்டான்
- மென்று தின்றார்
- வந்து சேர்ந்தான்  
சில வினையெச்ச விகுதிக்குப்பின்  
- நடந்து சென்றான்
- தந்து போனான்
- சென்று திரும்பினான்  
(விரியும்)